Izziņa par atzinumos sniegtajiem iebildumiem

|  |
| --- |
| **konceptuālā ziņojuma projektam** **“Par eID karti kā derīgu personu apliecinošu dokumentu Saeimas vēlēšanās”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju elektronisko saskaņošanu**

|  |  |
| --- | --- |
| Datums | 11.12.2019., 14.01.2020. |
|  |  |
| Saskaņošanas dalībnieki | Finanšu ministrija, Tieslietu ministrija, Ārlietu ministrija, Iekšlietu ministrija, Pilsonības un migrācijas lietu pārvalde, Centrālā vēlēšanu komisija |
|   |  |
|  |  |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Tieslietu ministrija, Ārlietu ministrija, Centrālā vēlēšanu komisija, Iekšlietu ministrija |
|   |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |
|   |  |
|   |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Finanšu ministrijas 16.10.2019. atzinums** |
| 1. | Ministru kabineta rīkojuma projekta 3., 4. un 5. punkts | Rīkojuma projekta 5.punktā paredzēts, ka jautājums par atbalstītā risinājuma īstenošanai nepieciešamo finansējumu skatāms Ministru kabinetā likumprojekta “Par valsts budžetu 2022. gadam” un likumprojekta “Par vidēja termiņa budžeta ietvaru 2022., 2023. un 2024. gadam” sagatavošanas procesā. Līdz ar to uzskatām, ka rīkojuma projekta 5.punkts jāizsaka kā 3.punkts un attiecīgi 3. un 4.punkts kā 4. un 5.punkts, jo rīkojuma projekta 3. un 4.punktā minētie grozījumi Saeimas vēlēšanu likumā un Vēlētāju reģistra likumā ir virzāmi pēc tam, kad budžeta sagatavošanas procesā tiks piešķirts papildu nepieciešamais valsts budžeta finansējums. | **Sniedzam skaidrojumu.**Vēlēšanu informācijas sistēmas ir valsts kritiskās infrastruktūras sastāvdaļa, kas nozīmē, ka šīm sistēmām un to funkcionālajām komponentēm ir jānodrošina atbilstošs izstrādes, testēšanas un pieņemšanas ekspluatācijā periods. Atbilstoši CERT.LV rekomendācijām, testēšanas periodam jābūt no 3 līdz 6 mēnešiem. Drošības testi ir veicami sistēmai, kuras izstrāde ir pabeigta, tādējādi atvēlot pietiekamu laiku gan drošības pārbaudēm, gan pārbaudēs atkāto trūkumu novēršanai. Tādējādi, lai nodrošinātu elektronisku tiešsaistes vēlētāju reģistru 2022. gada Saeimas vēlēšanās, sistēmas izstrādei jābūt pabeigtai līdz 2022. gada aprīlim.Atbilstoši plānotajam Elektroniskā tiešsaistes vēlētāju reģistra 2022. gada Saeimas vēlēšanās ieviešanas laika grafikam, grozījumu Saeimas vēlēšanu likumā un Vēlētāju reģistra likumā pieņemšana Saeimā nepieciešama līdz 2020. gada 1. jūlijam, finansējuma pieprasīšana elektroniskā tiešsaistes vēlētāju reģistra informācijas sistēmas pielāgošanai – 2020. gada 15. jūlijs. Publiskā iepirkuma dokumentācijas sagatavošana paredzēta divu mēnešu laikā no 2020. gada 1. oktobra, savukārt iepirkumu un līguma slēgšanu informācijas sistēmas izstrādei nepieciešams veikt līdz 2021. gada 15. aprīlim, pēc kā no 2021. gada 25. aprīļa līdz 2022. gada 24. aprīlim nepieciešams veikt Elektroniskā tiešsaistes vēlētāju reģistra informācijas sistēmas Saeimas vēlēšanām izstrādi, lai 2022. gada 25. martā, kas būtu sešus mēnešus pirms Saeimas vēlēšanu nedēļas sākuma, tiktu nodrošināta Elektroniskā tiešsaistes vēlētāju reģistra informācijas sistēmas Saeimas vēlēšanām nodošana produkcijas vidē.Ņemot vērā minēto, grozījumi Saeimas vēlēšanu likumā un Vēlētāju reģistra likumā ir virzāmi savlaicīgi, pirms budžeta sagatavošanas procesā tiek piešķirts papildu nepieciešamais valsts budžeta finansējums. |  |
| 2.  | Ministru kabineta rīkojuma projekta 5. punkts | Uzskatām, ka jautājums par konceptuālajā ziņojumā iekļautā un atbalstīšanai virzītā 1.2. risinājuma variantam papildus nepieciešamo finansējumu VARAM būtu jāvirza kā starpnozaru prioritārais pasākums. Līdz ar to lūdzam atbilstoši precizēt rīkojuma projekta 5.punktu, vienlaikus norādot nepieciešamā papildu finansējuma sadalījumu pa ministrijām un gadiem. | **Ņemts vērā.**Ministru kabineta rīkojuma projekts papildināts. | Skatīt Ministru kabineta rīkojuma projekta 5. un 6. punktu. |
| 3. | 4. nodaļa, “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” | Vēršam uzmanību, ka atbilstoši Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 29.punktam konceptuālajam ziņojumam jāpievieno detalizēti aprēķini par papildus nepieciešamā finansējuma ietekmi uz valsts budžetu un pašvaldību budžetiem atbilstoši normatīvajam aktam par tiesību akta sākotnējās ietekmes izvērtēšanas kārtību. Ņemot vērā minēto detalizēti aprēķini jāsniedz par visām Centrālajai vēlēšanu komisijai (turpmāk – CVK) papildus nepieciešamā finansējuma izdevumu pozīcijām un par Iekšlietu ministrijai papildu nepieciešamo finansējumu Vēlētāju reģistra programmatūras pielāgošanas un uzturēšanas un licences iegādes izdevumiem.  | **Ņemts vērā.**Konceptuālais ziņojums papildināts. | Skatīt konceptuālā ziņojuma 4. nodaļu. |
| 4. | 4. nodaļa, “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” | Konceptuālā ziņojuma tabulā “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” jānorāda CVK budžeta programmas kods un nosaukums, no kuras plānots finansēt izvēlēto risinājumu, vienlaikus tabulā par papildu finansējumu nav norādāma ekonomija (izdevumu pozīcija “pasu spiedogi”), līdz ar to jāsamazina papildu nepieciešamā finansējuma apmērs citai izdevumu pozīcijai un aprēķinos jānorāda, ka CVK 11 435 *euro* var nodrošināt budžeta programmas 02.00.00 “Saeimas vēlēšanas” ietvaros no pasu spiedogiem paredzētā finansējuma. | **Ņemts vērā.**Konceptuālais ziņojums papildināts. | Skatīt konceptuālā ziņojuma 4. nodaļu. |
|  **Tieslietu ministrijas 23.10.2019. atzinums**  |
| 5. |  | Projektā tiek aprakstīti risinājumi, kādi varētu tikt piemēroti attiecībā uz eID karšu izmantošanu Saeimas vēlēšanās. Vēršam uzmanību, ka atbilstoši likuma “Par tautas nobalsošanu, likumu ierosināšanu un Eiropas pilsoņu iniciatīvu” 17. panta pirmajai daļai, balsošanas telpās iecirkņa komisija, iepriekš pārliecinājusies, ka persona ir balsotājs un tās pasē nav atzīmes par piedalīšanos attiecīgajā tautas nobalsošanā, izsniedz tai balsošanas zīmi, kura apzīmogota ar attiecīgās vēlēšanu iecirkņa komisijas zīmogu. Pēc balsošanas zīmes izsniegšanas balsotāju sarakstā ieraksta balsotāja vārdu, uzvārdu un personas kodu un izdara pasē atzīmi, ka balsotājs piedalījies tautas nobalsošanā. Saskaņā ar likumu “Grozījumi Personu apliecinošu dokumentu likumā”, personas apliecība ir obligāts personu apliecinošs dokuments Latvijas pilsonim vai nepilsonim, kurš sasniedzis 15 gadu vecumu. Šie grozījumi stāsies spēkā 2021. gada 1. janvārī. Tādējādi, vēlēšanu sistēmai, kura nodrošinās izmantot eID karti vēlēšanās, jābūt piemērojamai no 2021. gada 1. janvāra, ņemot vērā, ka Saeimas vēlēšanu un tautas nobalsošanas datums iepriekš nav prognozējams, jo tautas nobalsošana var tikt ierosināta jebkurā brīdī, bet Saeima var tikt atlaista, un tādā gadījumā ir nepieciešams rīkot ārkārtas vēlēšanas. Ievērojot minēto, lūdzam papildināt projektu, attiecinot to arī uz tautas nobalsošanu, ka arī papildināt ar informāciju par to, vai elektroniskais tiešsaistes Vēlētāju reģistrs tiks ieviests līdz 2021. gada 1. janvārim. | **Sniedzam skaidrojumu.**Atbilstoši plānotajam Elektroniskā tiešsaistes vēlētāju reģistra 2022. gada Saeimas vēlēšanās ieviešanas laika grafikam, Elektroniskā tiešsaistes vēlētāju reģistra informācijas sistēmas Saeimas vēlēšanām izstrāde paredzēta no 2021. gada 25. aprīļa līdz 2022. gada 24. aprīlim (12 mēneši), savukārt Elektroniskā tiešsaistes vēlētāju reģistra informācijas sistēmas Saeimas vēlēšanām nodošana produkcijas vidē paredzēta 2022. gada 25. martā (6 mēnešus pirms vēlēšanu nedēļas sākuma).Līdz ar to, kā tas noteikts saskaņā ar likuma “Grozījumi Personu apliecinošu dokumentu likumā” 3. pantu (pārejas noteikumu 3. punkts), līdz elektroniskas vēlētāju reģistrācijas ieviešanai Saeimas vēlēšanās, tautas nobalsošanā un parakstu vākšanā likumprojektu vai Satversmes grozījumu projektu ierosināšanai dokuments vēlēšanu tiesību īstenošanai ir Latvijas pilsoņa pase vai Latvijas pilsoņa personas apliecība kopā ar Centrālās vēlēšanu komisijas vai Pilsonības un migrācijas lietu pārvaldes apstiprinātu vēlētāja apliecību personai, kurai nav derīgas Latvijas pilsoņa pases. |  |
| 6. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs” | Projektam pievienotais Ministru kabineta sēdes protokollēmuma projekts paredz atbalstīt projektā iekļauto pirmo risinājuma variantu un tajā ietverto 1.2. tehniskā nodrošinājuma risinājuma variantu. Lūdzam papildināt projektu ar informāciju par 1.1. un 1.2. tehniskā nodrošinājuma risinājuma variantu drošības aspektiem (iespējamiem centieniem traucēt vēlēšanu norisi; liela noslodze u.tml.), ņemot vērā, ka katrā risinājuma gadījumā tiek izmantoti savādāki tehnoloģiskie risinājumi (datortehnika vai viedtālruņi). | **Sniedzam skaidrojumu.**Abos tehniskā nodrošinājuma risinājuma variantu gadījumos ir jārēķinās, ka var notikt dažāda rakstura kiberuzbrukumi, līdz ar to nepieciešams veidot tādu infrastruktūru un infrastruktūras pārvaldības pieeju, kas visefektīvākajā veidā mazina kiberuzbrukumu iespējas vai to radītās sekas. |  |
| 7. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs” | Lūdzam papildināt projektu ar informāciju, vai pēc elektroniskā tiešsaistes Vēlētāju reģistra ieviešanas tiks saglabāta iespēja vēlētājiem, kuri atrodas ārvalstīs, balsot pa pastu. Norādām, ka atbilstoši Saeimas vēlēšanu likuma 43. panta trešajai daļai un 45. panta pirmajai daļai vēlētāji, kas vēlēšanu laikā uzturas ārvalstīs, balso, personiski ierodoties kādā no izveidotajiem vēlēšanu iecirkņiem vēlēšanu dienā vai arī pa pastu šajā likumā noteiktajā kārtībā. Vēlētājs, kas vēlas balsot pa pastu, attiecīgajā Latvijas Republikas diplomātiskajā vai konsulārajā pārstāvniecībā iesniedz iesniegumu par balsošanu pa pastu un vienlaikus uzrāda Latvijas pilsoņa pasi. Savukārt saskaņā ar likuma “Par tautas nobalsošanu, likumu ierosināšanu un Eiropas pilsoņu iniciatīvu” 20. panta trešo daļu balsotāji, kuri balsošanas laikā uzturas ārvalstīs, var balsot arī pa pastu. Balsošana pa pastu notiek Saeimas vēlēšanu likumā noteiktajā kārtībā. | **Ņemts vērā.**Konceptuālais ziņojums papildināts. | Skatīt konceptuālā ziņojuma 3.1. apakšnodaļu. |
|  **Ārlietu ministrijas 23.10.2019. atzinums**  |
| 8. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs” | Lūdzam papildināt konceptuālā ziņojuma pirmo risinājumu, kurā iekļauta informācija par pašvaldībām, kurās tiek izvietoti vēlēšanu iecirkņi, ar informāciju par ārvalstīs izveidotiem vēlēšanu iecirkņiem. | **Ņemts vērā.**Konceptuālais ziņojums papildināts. | Skatīt konceptuālā ziņojuma 3.1. apakšnodaļu. |
| 9. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs” | Atbilstoši Republikas pilsētu un novada vēlēšanu komisiju un vēlēšanu iecirkņu komisiju likuma 1. panta piektās daļas 3. punktam vēlēšanu iecirkņus ārvalstīs var izveidot ne tikai Latvijas Republikas diplomātiskajās un konsulārajās pārstāvniecībās (turpmāk – pārstāvniecības), bet arī citās piemērotās vietās pēc vismaz 36 vēlētāju priekšlikuma. Lūdzam papildināt konceptuālo ziņojumu ar informāciju par pirmā risinājuma īstenošanu vēlētāju izveidotos iecirkņos ārvalstīs, piemēram, par nepieciešamās tehnikas nogādāšanu uz šiem iecirkņiem. | **Ņemts vērā.**Konceptuālais ziņojums papildināts. | Skatīt konceptuālā ziņojuma 3.1. apakšnodaļu. |
| 10. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs” | Lūdzam konceptuālo ziņojumu papildināt ar informāciju par potenciālo drošības risku analīzi, kas saistīta ar elektronisko iekārtu ar tajās instalētu vēlēšanu norisei nepieciešamo programmatūru nosūtīšanu uz ārvalstīm. Vēršam uzmanību, ka arī diplomātiskā pasta sūtījumi šādā situācijā nevarētu tikt uzskatīti par risinājumu. Pirmkārt, Ārlietu ministrija pietiekami bieži saskaras ar gadījumiem, kad šādu sūtījumu piegāde ir ievērojami palēnināta, ja tajos ir tehniskas iekārtas. Otrkārt, saskaņā ar 1961. gada Vīnes konvencijas par diplomātiskajiem sakariem 27. panta nosacījumiem diplomātiskā pasta sūtījumu adresāts var būt vienīgi diplomātiskā pārstāvniecība, tādēļ šādi sūtījumi nevar tikt nogādāti uz ārvalstīs izveidotiem vēlēšanu iecirkņiem, kuri darbosies ārpus pārstāvniecību telpām, tai skaitā valstīs, kur šādu pārstāvniecību nav. Arī pārstāvniecība, saņemot šīs iekārtas ar diplomātiskā pasta starpniecību un tālāk nosūtot tās rezidences valstī izveidotiem iecirkņiem, izmantotu vienīgi vietējos pasta pakalpojumus. Drošības risku analīze līdz ar to būtu veicama par situācijām, kad aizkavētos šo sūtījumu piegāde tehnisku vai loģistikas problēmu dēļ, kad tie tiktu aizturēti muitas procedūru veikšanai vai tie tiktu nozaudēti, nozagti vai konfiscēti. Tāpat lūdzam iekļaut informāciju par rezerves pasākumu plānu, gadījumos, ja elektroniskās iekārtas ārvalstīs izvietotam vēlēšanu iecirknim nebūs iespējams piegādāt. | **Ņemts vērā.**Konceptuālais ziņojums papildināts. | Skatīt konceptuālā ziņojuma 3.1. apakšnodaļu. |
| 11. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs”4. nodaļa, “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” | Konceptuālā ziņojuma 1.2. apakšpunktu nepieciešams papildināt ar informāciju par to, kāds mobilais operators tiks izmantots ārvalstī, kā arī par šādu mobilo operatoru izmantošanas iespējām un izmaksām ārvalstīs. Latvijas mobilo operatoru izmantošanas gadījumā vēršam uzmanību uz nepieciešamību izvērtēt saziņas drošību, tai skaitā noturību pret kiberapdraudējumiem, jo sevišķi valstīs ārpus ES un NATO. Ārzemju mobilo operatoru izmantošanas gadījumā papildus nepieciešams konceptuālo ziņojumu papildināt ar šādu operatoru izmantošanas drošības risku analīzi. | **Ņemts vērā**Papildināta konceptuālā ziņojuma 4. nodaļa, kurā norādīti detalizēti aprēķini par papildus nepieciešamā finansējuma ietekmi uz valsts budžetu un pašvaldību budžetiem, t.sk. aprēķini par mobilo operatoru izmantošanas izmaksām ārvalstīs.**Sniedzam skaidrojumu.**Skaidrojam, ka saziņas drošību garantē saskaņā ar iepirkuma procedūru izvēlēts Latvijas mobilo sakaru operators. | Skatīt konceptuālā ziņojuma 4. nodaļu. |
| 12. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs” | Vēršam uzmanību, ka ārvalstīs pastāv dažāda tiešsaistes pakalpojumu infrastruktūra, kas vēlēšanu iecirknim var būt pieejama vien ierobežotā apjomā (piem., tikai kā iezvana pieejas pieslēgums). Tādēļ nepieciešams konceptuālo ziņojumu papildināt ar informāciju par to, kāda veida tiešsaistes pakalpojumu pieeja vēlēšanu iecirknim ir nepieciešama tā funkcionēšanas pilnvērtīgai nodrošināšanai. Attiecīgi nepieciešams iekļaut informāciju arī par vēlēšanu iecirkņa komisijas rīcību tādos gadījumos, ja tiešsaistes režīma pārtraukums ieilgst, kavējot vēlēšanu norisi, vai arī to nav iespējams nodrošināt lēna interneta pieslēguma dēļ. | **Ņemts vērā.**Konceptuālais ziņojums papildināts. | Skatīt konceptuālā ziņojuma 3.1. apakšnodaļu. |
| 13. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs” | Atbilstoši Saeimas vēlēšanu likuma 43. panta trešajai daļai, konceptuālo ziņojumu nepieciešams papildināt ar informāciju par pasta balsošanas norisi ārvalstīs, kā arī par personas drošu identifikāciju pasta balsošanas gadījumā. Ja vēlētājs pieteikumu balsošanai iesniedzis, to nosūtot pa pastu, ne Centrālajai vēlēšanu komisijai, ne pārstāvniecībai nav iespējams droši identificēt pieteikuma nosūtītāju un tādējādi arī balsstiesīgā pilsoņa gribas izteikuma īstumu. Tādēļ aicinām šādu pieteikumu iesniegšanai izmantot vienīgi drošus un savstarpēji samērojamus personas identifikācijas veidus. | **Ņemts vērā.**Konceptuālais ziņojums papildināts. | Skatīt konceptuālā ziņojuma 3.1. apakšnodaļu. |
|  **Centrālās vēlēšanu komisijas 22.10.2019. atzinums**  |
| 14. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs”4. nodaļa, “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” | 1.1 risinājumā noteikts, ka ar datortehniku vēlēšanu komisijas nodrošina Tiesu namu aģentūra, savukārt finansējuma tabulā datortehnikas izmaksas iekļautas Centrālās vēlēšanu komisijas budžetā. Nepieciešams šīs izmaksas pārcelt uz Tiesu namu aģentūras budžetu. | **Sniedzam skaidrojumu.**Ņemot vērā to, ka datortehnikas iegāde tiek nodrošināta CVK veicot publisku iepirkumu, datortehnikas izmaksas tiek iekļautas CVK budžetā.Konceptuālais ziņojums papildināts ar informāciju par centralizētas atbilstošas datortehnikas iegādes, kā tehniskā nodrošinājuma varianta, kārtību. | Skatīt konceptuālā ziņojuma 3.1. apakšnodaļu. |
| 15. | 4. nodaļa, “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” | 1.1 risinājumā balsotāju un viņiem izsniegto vēlēšanu materiālu precīzai fiksēšanai būtu ieteicams palielināt datoru skaitu iecirknī no diviem līdz četriem datoriem (ārzemēs no viena līdz diviem), jo vēlētāju reģistrēšanai vēlēšanu iecirkņos būtu jānotiek pie reģistrācijas galdiem, nevis pie ieejas balsošanas telpās. Vienlaikus Centrālās vēlēšanu komisijas ieskatā balsošanas norisi spēj nodrošināt arī lētāka datortehnika, nekā iekļauts 1.1 risinājuma izmaksu aprēķinā. | **Ņemts vērā.**Konceptuālais ziņojums papildināts. | Skatīt konceptuālā ziņojuma 4. nodaļu. |
| 16. | 4. nodaļa, “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” | 1.1. un 1.2. risinājumā, ievērojot nepieciešamību dot pietiekamu laiku programmatūras pielāgošanai un testēšanai, vismaz daļa finansējuma šajā pozīcijā būtu pārceļama no 2022. gada budžeta uz 2021. gada budžetu. | **Sniedzam skaidrojumu.**Atbilstoši plānotajam Elektroniskā tiešsaistes vēlētāju reģistra 2022. gada Saeimas vēlēšanās ieviešanas laika grafikam, elektroniskā tiešsaistes vēlētāju reģistra informācijas sistēmas Saeimas vēlēšanām izstrādi paredzēts pabeigt 2022. gada 24. aprīlī, savukārt publisko iepirkumu, pretendenta izvēli, līguma slēgšanu par mobilo tālruņu nomu vēlēšanu iecirkņiem paredzēts veikt no 2021. gada 25. novembra līdz 2022. gada 24. februārim, līdz ar to jautājums par nepieciešamo finansējumu skatāms Ministru kabinetā likumprojekta “Par valsts budžetu 2022. gadam” un likumprojekta “Par vidēja termiņa budžeta ietvaru 2022., 2023. un 2024. gadam” sagatavošanas procesā. |  |
| 17. | 4. nodaļa, “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” | 2. risinājuma finansējuma aprēķinos iekļaujams izmaksu samazinājums, atsakoties no pasu spiedogiem (-11435 €). | **Ņemts vērā.**Konceptuālais ziņojums papildināts. | Skatīt konceptuālā ziņojuma 4. nodaļu. |
| 18. | Ministru kabineta rīkojuma projekta 3. un 4. punkts | MK rīkojuma projektā nepieciešams saīsināt Saeimas vēlēšanu likuma un Vēlētāju reģistra likuma grozījumu iesniegšanas termiņu MK no 2020. gada 1. maija līdz 2020. gada 1. martam, lai dotu pietiekamu laiku diskusijai parlamentā, iepirkumu veikšanai, programmatūras izveidei un testēšanai. | **Ņemts vērā.**Ministru kabineta rīkojuma projekts papildināts. | Skatīt Ministru kabineta rīkojuma projekta 3. un 4. punktu. |
|  **Iekšlietu ministrijas 30.10.2019. atzinums**  |
| 19. | Ministru kabineta rīkojuma projekta 5. punkts | Rīkojuma projekta 5.punkts paredz, ka jautājums par šā rīkojuma 1.punktā atbalstītā risinājuma varianta īstenošanai nepieciešamo finansējumu skatāms Ministru kabinetā likumprojekta “Par valsts budžetu 2022.gadam” un likumprojekta “Par vidēja termiņa budžeta ietvaru 2022., 2023. un 2024.gadam” sagatavošanas procesā atbilstoši valsts budžeta finansiālajām iespējām. Tas nozīmē, ka būs nepieciešams sagatavot un virzīt attiecīgu prioritārā pasākuma pieteikumu. Tādējādi lūdzam precizēt rīkojuma projektu, paredzot, ka Centrālā vēlēšanu komisija sagatavo un virza attiecīgu starpnozaru prioritārā pasākuma pieteikumu atbilstoši Ministru kabineta 2012.gada 11.decembra noteikumu Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” (turpmāk – noteikumi Nr.867) regulējumam.Vienlaikus vēršam uzmanību uz to, ka saskaņā ar noteikumu Nr.867 10.7.apakšpunktu Finanšu ministrija aprēķina valsts pamatbudžeta bāzi (izdevumus un resursus izdevumu segšanai) ministrijai n + 1, n + 2 un n + 3 gadam, ievērojot Ministru kabineta pieņemtos lēmumus par valsts pamatbudžeta bāzi un noteikumu Nr.867 6. punktā minētos nosacījumus un ņemot vērā izmaiņas izdevumu palielinājumā, lai nodrošinātu Latvijas Republikas Satversmes 6. un 101. pantā, Saeimas vēlēšanu likumā, Republikas pilsētas domes un novada domes vēlēšanu likumā, Eiropas Parlamenta vēlēšanu likumā un Elektronisko plašsaziņas līdzekļu likuma 71. panta pirmās daļas 11. punktā paredzēto pasākumu finansēšanu, ievērojot noteikumu Nr.867 8.1.apakšpunktu. | **Ņemts vērā.**Ministru kabineta rīkojuma projekts papildināts. | Skatīt Ministru kabineta rīkojuma projekta 5. un 6. punktu. |
| 20. | 1. nodaļa, “Konceptuālā ziņojuma satura kopsavilkums” | Izteikt ziņojuma projekta I nodaļas 1.rindkopu šādā redakcijā: “Konceptuālā ziņojuma mērķis ir piedāvāt risinājumu, kā persona var piedalīties Saeimas vēlēšanās, izmantojot personas apliecību vēlēšanu tiesību īstenošanai.”. Atbilstoši Personu apliecinošo dokumentu likuma 4.panta pirmajā daļā noteiktajam ir šādi personu apliecinošie dokumentu veidi: personas apliecība un pase. Ņemot vērā minēto, ierosinām visā ziņojuma projekta tekstā izmantot vienotu terminu “personas apliecība” vai “eID karte”. | **Ņemts vērā.**Precizēts konceptuālā ziņojumā skaidrotais izmantotais saīsinājums, paredzot, ka “eID karte” ziņojuma tekstā tiek lietots kā saīsinājums no vārdu salikuma “elektroniskā identifikācijas karte” jeb “personas apliecība”.  | Skatīt konceptuālā ziņojuma 3.lpp., “Izmantoto saīsinājumu skaidrojums” |
| 21. |  | Aizstāt ziņojuma projekta un rīkojuma projekta tekstā vārdus “ieviešot elektronisko Vēlētāju reģistru” ar vārdiem “pilnveidojot Vēlētāju reģistru un nodrošinot tā pastāvīgu darbību”. Vēlētāju reģistrs ir valsts informācijas sistēma, kura jau tiek izmantota vēlēšanu procedūru nodrošināšanā atbilstoši Vēlētāju reģistra likuma nosacījumiem. Tādējādi Vēlētāju reģistru ir nepieciešams pilnveidot atbilstoši ziņojuma projektā piedāvātajam 1.risinājumam, nevis ieviest. | **Sniedzam skaidrojumu.**Saskaņā ar konceptuālā ziņojuma projektu un Ministru kabineta rīkojuma projektu tiek paredzēts ieviest “elektronisku tiešsaistes Vēlētāju reģistru”, ar to paredzot “elektronisku tiešsaistes Vēlētāju reģistru” kā jaunu Vēlētāju reģistra funkciju.Elektroniska tiešsaistes Vēlētāju reģistra ieviešana plānota, paplašinot esošo Vēlētāju reģistra infrastruktūru. |  |
| 22. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs” | Ziņojuma projekta III nodaļā piedāvātie risinājumi attiecas uz eID kartes izmantošanu Saeimas vēlēšanās. Ziņojuma projekta III nodaļas 1.risinājums, kas tiek atbalstīts, paredz izdarīt atzīmi par personas dalību vēlēšanās tiešsaistes režīmā Vēlētāju reģistrā. Ievērojot to, ka Vēlētāju reģistrs jau tiek izmantots Eiropas Parlamenta vēlēšanu un Republikas pilsētas domes un novada domes vēlēšanu procedūras nodrošināšanā, tad ierosinām papildināt ziņojuma projekta III nodaļas 1.risinājuma aprakstu ar informāciju, ka ziņojuma projekta 1.risinājumu plānots nākotnē izmantot arī Eiropas Parlamenta vēlēšanās, Republikas pilsētas domes un novada domes vēlēšanās, kā arī tautas nobalsošanā. Izmantojot 1. risinājumu arī citās vēlēšanu un tautas nobalsošanu procedūrās tiks sekmēta ne tikai lietderīga cilvēkresursu un finanšu resursu izmantošana, bet arī ieviests mūsdienīgs tehniskais risinājums vēlēšanu un tautas nobalsošanas procedūru nodrošināšanai. | **Ņemts vērā.**Konceptuālais ziņojums papildināts. | Skatīt konceptuālā ziņojuma 3.1. apakšnodaļu. |
| 23. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs” | Ziņojuma projekta III nodaļā ietvertā 1.risinājuma apraksta 6. un 7.rinkopā (6.lpp.) sniegta informācija par balsošanas iespējām attiecībā uz ieslodzījuma vietām, Nacionālajiem bruņotajiem spēkiem un starptautiskajām misijām. Vēršam uzmanību, ka vēlēšanu laikā personas var atrasties arī īslaicīgās aizturēšanas vietās, bet amatpersonas ar speciālajām dienesta pakāpēm var būt nosūtītas starptautiskās misijās. Tādējādi lūdzam papildināt ziņojuma projekta III nodaļā ietvertā 1.risinājuma aprakstu ar skaidrojumu kā tiks nodrošināta minēto personu dalība vēlēšanās. | **Sniedzam skaidrojumu.**Plānots, ka attiecībā uz balsošanu īslaicīgās aizturēšanas vietās tiek piemērota konceptuālajā ziņojumā paredzētā kārtība balsošanai vēlētāja atrašanās vietā – vēlētāju reģistrēšana, izmantojot vēlēšanu iecirkņa darbinieku līdzi paņemtas skenēšanas ierīces datu ielasīšanai no eID kartes vai pases, bet attiecībā uz amatpersonām ar speciālajām dienesta pakāpēm, kuras var būt nosūtītas starptautiskās misijās, tiek piemērota ārzemēs paredzētā balsošanas kārtība, t.sk. tiek saglabāta esošā iespēja balsot pa pastu. |  |
| 24. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs” | Ziņojuma projekta III nodaļā ietvertā 1.risinājuma 1.1.tehnoloģisko risinājuma aprakstā (8.lpp.) sniegta informācija, ka valsts akciju sabiedrība “Tiesu namu aģentūra” (turpmāk – TNA) atbild par loģistiku attiecībā uz datortehnikas nodrošinājumu. Pašreiz ziņojuma projektā nav skaidrots, pamatojoties uz kādu izvērtējumu un pieņemto lēmumu, kā loģistikas nodrošinātājs ir noteikta TNA. Ņemot vērā minēto, lūdzam papildināt ziņojuma projekta III nodaļā ietvertā 1.risinājuma 1.1.tehnoloģisko risinājuma aprakstu ar skaidrojumu par minēto izvēli. | **Ņemts vērā.**Konceptuālais ziņojums papildināts. | Skatīt konceptuālā ziņojuma 3.1. apakšnodaļu. |
| 25. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs” | Ziņojuma projekta III nodaļā ietvertā 1.risinājuma 1.1.tehnoloģiskā risinājuma aprakstā (8.lpp.) sniegta informācija, ka iegādātie datori netiks atkārtoti izmantoti. Līdz ar to lūdzam papildināt ziņojuma projekta III nodaļā ietvertā 1.risinājuma 1.1.tehnoloģiskā risinājuma aprakstu ar informāciju, kur un kādam nolūkam šos datorus paredzēts izmantot, lai netiktu pieļauta līdzekļu nelietderīga izšķērdēšana. | **Sniedzam skaidrojumu.**Ņemot vērā iespējamus ar drošību saistītus riskus, iegādātie datori nevar tikt atkārtoti izmantoti nākamajās vēlēšanās, turklāt šobrīd nav rasts risinājums, kur un kādam nolūkam datorus varētu paredzēt turpmāk izmantot. Līdz ar to šāds tehniskā nodrošinājuma variants ir pretrunā ar finanšu līdzekļu lietderīgu izmantošanu.Konceptuālais ziņojums papildināts ar minēto skaidrojumu. | Skatīt konceptuālā ziņojuma 3.1. apakšnodaļu. |
| 26. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs” | Precizēt III nodaļas 3.risinājumā ietverto informāciju, ka “apliecība tiek nosūtīta ierakstītā vēstulē uz deklarētās dzīvesvietas adresi”, papildinot to ar kārtību, kādā notiks vēlētāja apliecības nosūtīšana, ja personai ir norādīta adrese ārvalstī saskaņā ar Iedzīvotāju reģistra likumā un uz tā pamata izdotajos Ministru kabineta noteikumos noteikto kārtību. | **Sniedzam skaidrojumu.**Konceptuālajā ziņojumā paredzētais 3. iespējamais risinājuma variants neparedz kārtību, kādā notiks vēlētāja apliecības nosūtīšana, ja personai ir norādīta adrese ārvalstī. Ja tiktu atbalstīts 3. risinājums, tad šādu kārtību būtu papildus nepieciešams noteikt PMLP sadarbojoties ar CVK. Teorētiski ir iespējami dažādi risinājuma veidi, kā persona varētu saņemt vēlētāja apliecību, atrodoties ārvalstī, piemēram, apliecība varētu tikt piegādāta vēlēšanu iecirknim ārzemēs, ja vēlētājs šādam apliecības saņemšanas veidam noteiktu laiku pirms vēlēšanu dienas ir pieteicies izmantojot PMLP e-pakalpojumu. |  |
| 27. | 4. nodaļa, “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” | Saskaņā ar Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” (turpmāk – noteikumi Nr.737) 29. punktu konceptuālam ziņojumam pievieno detalizētus aprēķinus par papildus nepieciešamā finansējuma ietekmi uz valsts budžetu un pašvaldību budžetiem [..]. Ievērojot minēto, lūdzam aizstāt ziņojuma projekta IV nodaļas kopsavilkuma tabulā Vēlētāju reģistra informācijas sistēmas pilnveidošanai un uzturēšanai nepieciešamā finansējuma aprēķinus ar šādu informāciju: 1. **1. risinājums 1.1 risinājuma variants** 14.Iekšlietu ministrijas valsts budžeta apakšprogrammā 11.01.00 “Pilsonības un migrācijas lietu pārvalde”:

1. “Vēlētāju reģistra programmatūras pielāgošana (900 cilvēkdienas x 520 EUR = 468 000 EUR + 21 % PVN)”;2. “Vēlētāju reģistra tehniskā uzturēšana un atbalsts (100 cilvēkdienas gadā x 520 EUR = 52 000 EUR + 21 % PVN)”;Vienlaikus lūdzam Oracle licences iegādei nepieciešamo finansējumu 50 215 EURapmērā norādīt pieIekšlietu ministrijas Informācijas centram nepieciešamā papildu finansējumaaprēķina, nevis Pilsonības un migrācijas lietu pārvaldes.2. **1. risinājums 1.2 risinājuma variants** 14.Iekšlietu ministrijas valsts budžeta apakšprogrammā 11.01.00 “Pilsonības un migrācijas lietu pārvalde”:1. “Vēlētāju reģistra programmatūras pielāgošana (900 cilvēkdienas x 520 EUR = 468 000 EUR + 21 % PVN)”;2. “Vēlētāju reģistra tehniskā uzturēšana un atbalsts (100 cilvēkdienas gadā x 520 EUR = 52 000 EUR + 21 % PVN)”;Vienlaikus lūdzam Oracle licences iegādei nepieciešamo finansējumu 50 215 EURapmērā norādīt pieIekšlietu ministrijas Informācijas centram nepieciešamā papildu finansējumaaprēķina, nevis Pilsonības un migrācijas lietu pārvaldes.3. **2. risinājums** 14.Iekšlietu ministrijas valsts budžeta apakšprogrammā 11.01.00 “Pilsonības un migrācijas lietu pārvalde”:1. “Vēlētāju reģistra pilnveidošana (150 cilvēkdienas x 520 EUR = 78 000 EUR + 21% PVN)”;2. “Vēlētāju reģistra tehniskā uzturēšana un atbalsts (100 cilvēkdienas gadā x 520 EUR = 52 000 EUR + 21 % PVN)”.Vienlaikus lūdzam licenču uzturēšanai nepieciešamo finansējumu 12 050 EUR apmērā norādīt pie Iekšlietu ministrijas Informācijas centram nepieciešamā papildu finansējuma aprēķina, nevis Pilsonības un migrācijas lietu pārvaldes.4. **3. risinājums** 14. Iekšlietu ministrijas valsts budžeta apakšprogrammā 11.01.00 “Pilsonības un migrācijas lietu pārvalde”:1. “Vēlētāju reģistra pilnveidošana (100 cilvēkdienas x 520 EUR = 52 000 EUR + 21% PVN)”;2. “Vēlētāju reģistra tehniskā uzturēšana un atbalsts (90 cilvēkdienas gadā x 520 EUR = 46 800 EUR + 21 % PVN)”.” Vienlaikus lūdzam licenču uzturēšanai nepieciešamo finansējumu 12 050 EUR apmērā norādīt pie Iekšlietu ministrijas Informācijas centram nepieciešamā papildu finansējuma aprēķina, nevis Pilsonības un migrācijas lietu pārvaldes.Pamatojoties uz iepriekš minēto, lūdzam arī pārējos ziņojuma projekta IV nodaļas kopsavilkuma tabulā norādītos aprēķinus precizēt atbilstoši noteikumu Nr.737 29. punktā noteiktajam. | **Ņemts vērā.**Konceptuālais ziņojums papildināts. | Skatīt konceptuālā ziņojuma 4. nodaļu. |
| 28. | 4. nodaļa, “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” | Lai Pilsonības un migrācijas lietu pārvalde varētu veikt ziņojuma projekta III nodaļas 1.risinājumā noteikto pienākumu nodrošināt diennakts Vēlētāju reģistra lietotāju atbalsta funkciju, un ievērojot to, ka iepriekšējās Saeimas vēlēšanās vēlēšanu iecirkņi tika izveidoti ārvalstīs un atradās dažādās laika joslās, tad Pilsonības un migrācijas lietu pārvaldei nepieciešams papildu finansējums 2 darbinieku atalgojumam par darba pienākumu pildīšanu brīvdienās un nakts stundās. Tādējādi lūdzam papildināt ziņojuma projekta IV nodaļas kopsavilkuma tabulas 1.risinājuma 1.1 un 1.2.risinājuma variantus par papildus nepieciešamo finansējumu Iekšlietu ministrijas valsts budžeta apakšprogrammā 11.01.00 “Pilsonības un migrācijas lietu pārvalde” ar šādu informāciju: “Vēlētāju reģistra lietotāju atbalsts (7.74 EUR (vidējā stundas likme) x 32 stundas x 24.09 % VSAOI + 7.74 EUR (vidējā stundas likme) x 16 stundas x 50% piemaksa x 24.09 % VSAOI = 37.86 EUR x 2 darbinieki = 1075.72 EUR)”. | **Ņemts vērā.**Konceptuālais ziņojums papildināts. | Skatīt konceptuālā ziņojuma 4. nodaļu. |
| **Finanšu ministrijas 17.12.2019. atzinums** |
| 29. | Ministru kabineta rīkojuma projekts | Ņemot vērā, ka nav atbalstāma tādu likumprojektu virzīšana pieņemšanai, kuru izpilde var netikt nodrošināta nepietiekamā finansējuma dēļ, vēršam uzmanību, ka rīkojuma projekta 3. un 4.punktā minētie likumprojekti ir virzāmi tikai pēc tam, kad Ministru kabinetā ir atbalstīts to īstenošanai papildu nepieciešamais finansējums. Līdz ar to lūdzam pārskatīt rīkojuma projekta punktos noteiktos termiņus, lai nodrošinātu, ka likumprojekti tiek virzīti pēc (nevis pirms) jautājuma par papildu nepieciešamā finansējuma piešķiršanu izskatīšanas Ministru kabinetā. | **Ņemts vērā.**Ministru kabineta rīkojuma projekts papildināts. | Skatīt Ministru kabineta rīkojuma projekta 5. un 6. punktu. |
| 30. | Ministru kabineta rīkojuma projekta 5. punkts | Lūdzam rīkojuma projekta 5.punktu izteikt šādā redakcijā: “5. Lai nodrošinātu šā rīkojuma 1.punktā minētā risinājuma īstenošanai nepieciešamā finansējuma pieprasīšanu, Centrālajai vēlēšanu komisijai sadarbībā ar Iekšlietu ministriju normatīvajos aktos noteiktajā kārtībā sagatavot un iesniegt attiecīgu starpnozaru prioritārā pasākuma pieteikumu.” | **Ņemts vērā.**Ministru kabineta rīkojuma projekts papildināts (papildus lūdzam skatīt izziņas 38. iebildumu). | Skatīt Ministru kabineta rīkojuma projekta 3. punktu. |
| 31. | 4. nodaļa, “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” | Lūdzam konceptuālā ziņojuma IV sadaļas “Ietekme uz valsts un pašvaldību budžetu” tabulā “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” 1.2 tehniskā nodrošinājuma risinājuma varianta aprēķiniem pievienot detalizētāku Centrālās vēlēšanu komisijas izdevumu pozīciju “lietotāju atbalsts, loģistika, administratīvie darbi”, “lietotāju apmācības un diennakts atbalsts” un “administratīvie darbi” atšifrējumu. | **Ņemts vērā.**Konceptuālais ziņojums papildināts. | Skatīt konceptuālā ziņojuma 4. nodaļu. |
|  **Tieslietu ministrijas 17.12.2019. atzinums**  |
| 32. | 3.1. apakšnodaļa, “1. Risinājums,Elektronisks tiešsaistes Vēlētāju reģistrs” | Tieslietu ministrija atkārtoti norāda, ka projektam pievienotais Ministru kabineta sēdes protokollēmuma projekts paredz atbalstīt projektā iekļauto pirmo risinājuma variantu un tajā ietverto 1.2. tehniskā nodrošinājuma risinājuma variantu. Tā kā projekts nav papildināts ar atbilstošu informāciju, lūdzam papildināt projektu ar informāciju par 1.1. un 1.2. tehniskā nodrošinājuma risinājuma variantu drošības aspektiem (iespējamiem centieniem traucēt vēlēšanu norisi; liela noslodze u.tml), ņemot vērā, ka katrā risinājuma gadījumā tiek izmantoti savādāki tehnoloģiskie risinājumi (datortehnika vai viedtālruņi). | **Ņemts vērā.**Konceptuālais ziņojums papildināts. | Skatīt konceptuālā ziņojuma 3.1. apakšnodaļu. |
|  **Ārlietu ministrijas 20.12.2019. atzinums**  |
| 33. | 4. nodaļa, “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” | Ņemot vērā to, ka vēlēšanu iecirkņi ārvalstīs var tikt izveidoti ne tikai Latvijas diplomātisko un konsulāro pārstāvniecību telpās, bet arī citās piemērotās vietās, kurās jānodrošina drošs un stabils interneta pieslēgums, lūdzam papildināt konceptuālā ziņojuma 4.nodaļu ar punktu “Modemi interneta nodrošināšanai iecirkņos ārvalstīs (1.1. risinājuma modelis). | **Ņemts vērā.**Konceptuālais ziņojums papildināts. | Skatīt konceptuālā ziņojuma 4. nodaļu. |
|  **Iekšlietu ministrijas 20.12.2019. atzinums**  |
| 34. | 4. nodaļa, “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” | Ievērojot, ka likums “Par valsts budžetu 2020.gadam” un likums “Par vidēja termiņa budžeta ietvaru 2020., 2021. un 2022.gadam” ir pieņemti un dokuments tiks virzīts izskatīšanai Ministru kabinetā 2020.gadā, nepieciešams attiecīgi precizēt IV. nodaļas kopsavilkuma tabulas aiļu nosaukumus attiecībā uz tajos norādītajiem gadiem. | **Ņemts vērā.**Konceptuālais ziņojums papildināts. | Skatīt konceptuālā ziņojuma 4. nodaļu. |
| 35. | 4. nodaļa, “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” | Ievērojot, ka saskaņā ar likumu “Par valsts budžetu 2020.gadam” Iekšlietu ministrijai (Pilsonības un migrācijas lietu pārvaldei, budžeta apakšprogramma 11.01.00 “Pilsonības un migrācijas lietu pārvalde”) 2020.gadā piešķirts finansējums 250 000 *euro* apmērā Vēlētāju reģistra funkcionalitātes attīstībai (pielāgojot to pašvaldību vēlēšanām 2021.gadā), kas nodrošinās, ka vēlēšanu komisijām tiešsaistes režīmā – Vēlētāju reģistra modulī būs pieejami aktuāli vēlētāju dati un iespēja elektroniski veikt atzīmi par vēlētāja dalību vēlēšanās, ko varēs izmantot arī Saeimas vēlēšanās, nodrošinot iespēju vēlētājam balsot ar jebkuru derīgu personu apliecinošu dokumentu – pasi vai eID karti (vienlaikus minētā finansējuma piešķiršana nenodrošinās visu nepieciešamo darbību īstenošanu, lai pilnā apjomā veiktu Vēlētāju reģistra programmatūras pielāgošanu Saeimas vēlēšanu vajadzībām), nepieciešams attiecīgi precizēt IV. nodaļas kopsavilkuma tabulu: ailes “Vidēja termiņa budžeta ietvara likumā plānotais finansējums” ailē “2020” norādot skaitli “250 000” un attiecīgi par šo summu samazinot ailes “Nepieciešamais papildu finansējums” ailē “2022” norādīto finansējumu. Attiecīgi precizējams (samazināms) papildu nepieciešamā finansējuma apmērs visā tabulā, kā arī IV. nodaļas tekstuālajā daļā. | **Ņemts vērā.**Konceptuālais ziņojums papildināts. | Skatīt konceptuālā ziņojuma 4. nodaļu. |
| 36. | 4. nodaļa, “Kopsavilkums par konceptuālajā ziņojumā iekļauto risinājumu realizācijai nepieciešamo valsts un pašvaldību budžeta finansējumu” | Papildināt IV. nodaļas kopsavilkuma tabulā ietvertā pasākuma “Vēlētāju reģistra lietotāju atbalsts” aprēķinu aiz vārda “piemaksa” ar vārdiem “par nakts darbu”. | **Ņemts vērā.**Konceptuālais ziņojums papildināts. | Skatīt konceptuālā ziņojuma 4. nodaļu. |
| 37. | Ministru kabineta rīkojuma projekta 1. punkts | Papildināt 1.punktu aiz konceptuālā ziņojuma nosaukuma ar tekstu iekavās “(turpmāk – konceptuālais ziņojums)”. | **Sniedzam skaidrojumu.**Ņemot vērā, ka konceptuālā ziņojuma nosaukums rīkojuma projektā tiek minēts vienu reizi, attiecīgās vārdkopas saīsinājumu veidot nav nepieciešams. |  |
| 38. | Ministru kabineta rīkojuma projekta 5. un 6. punkts | Izteikt 5. un 6. punktu šādā redakcijā: “5. Jautājumu par papildu valsts budžeta līdzekļu piešķiršanu 2022. gadā šā rīkojuma 1.punktā atbalstītā risinājuma varianta īstenošanai Iekšlietu ministrijai 430 491 *euro*, tai skaitā budžeta apakšprogrammai 11.01.00 “Pilsonības un migrācijas lietu pārvalde” 380 276 *euro* un budžeta apakšprogrammai 02.03.00 “Vienotās sakaru un informācijas sistēmas uzturēšana un vadība” 50 215 *euro,* Centrālajai vēlēšanu komisijai budžeta programmai 02.00.00 “Saeimas vēlēšanas” 496 644 *euro* izskatīt Ministru kabinetā likumprojekta “Par valsts budžetu 2022. gadam” un likumprojekta “Par vidēja termiņa budžeta ietvaru 2022., 2023. un 2024. gadam” sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.6. Centrālajai vēlēšanu komisijai normatīvajos aktos noteiktajā kārtībā sagatavot un iesniegt Finanšu ministrijā un Pārresoru koordinācijas centrā attiecīgu starpnozaru prioritārā pasākuma pieteikumu.”. | **Ņemts vērā.**Ministru kabineta rīkojuma projekts papildināts (papildus lūdzam skatīt izziņas 30. iebildumu). | Skatīt Ministru kabineta rīkojuma projekta 3. un 4. punktu. |

Signe Bērziņa

|  |
| --- |
| (par projektu atbildīgās amatpersonas vārds un uzvārds) |
| Vecākais konsultants |
| (amats) |
| 67026929 |
| (tālruņa un faksa numurs) |
| Signe.Berzina@varam.gov.lv |
| (e-pasta adrese) |